Napredak u Iraku (23/6/04) - 2004-06-22
Sa svakim korakom Iraka prema samoupravi i samodostatnosti teroristi će postajati sve očajniji
Čak i dok se koalicija predvođena Sjedinjenim Državama priprema predati suverenitet prijelaznoj iračkoj vladi 30. lipnja, teroristi nastavljaju s pokušajima da ugroze napredak u Iraku. Kako je rekao irački prijelazni premijer Iyad Allawi, "Oni koji sudjeluju u ovim napadima su izdajice iračke slobode, a ne borci za slobodu," rekao je gospodin Allawi, dodajući: "To su teroristi i strani borci, koji se protive i samom opstanku Iraka kao slobodne države." Predsjednik George Walker Bush izjavio je da se u tjednima i mjesecima koji dolaze može očekivati novo nasilje. "Sada se počinje nazirati budućnost slobodnog Iraka. Dok prijelazna vlada preuzima vlast, a iračke snage sigurnosti brane zemlju, naša koalicija pruža im podršku...Premijer Allawi i ja dijelimo istu odlučnost. Ti izdajice će biti poraženi," rekao je predsjednik Bush. Prošlo je četrnaest mjeseci od pada Saddama Husseina i oslobođenja Iraka. Otada iračkog gospodarstvo bilježi napredak. Otvaraju se nova poduzeća. Uvedena je nova valuta. Organiziraju se deseci političkih stranaka. Danas se u Iraku izdaje više od 170 dnevnih listova. Više od 200 tisuća Iračana je ili u aktivnoj službi, ili prolazi kroz obuku za iračke snage sigurnosti. "Sa svakim korakom naprijed na putu prema samoupravi i samodostatnosti," rekao je predsjednik Bush, "teroristi će postajati sve očajniji." "Oni vide da Iračani ponovno preuzimaju kontrolu nad svojom zemljom. Oni vide da sloboda zaživljava. Ti ubojice znaju da u slobodnom Iraku za njih nema budućnosti. ...Oni čine sve što mogu da bi spriječili punu tranziciju na demokraciju," kazao je predsjednik. Koalicija će ostati odlučna i irački novi čelnici neće se dati zastrašiti. "Teroristi neće uspjeti," rekao je predsjednik Bush, "zato jer irački narod neće prihvatiti povratak na tiraniju."